ΓΡΑΠΤΗ ΕΡΩΤΗΣΗ E-2676/02

υποβολή: Paul Rbig (PPE-DE) προς την Επιτροπή

(24 Σεπτεμβρίου 2002)

Θέμα: Επακόλουθα μέτρα του πρασίνου βιβλίου για την προστασία των καταναλωτών

Η Επιτροπή δημοσίευσε τον Ιούνιο του 2002 την Ανακοίνωση σε συνέχεια του πρασίνου βιβλίου για την προστασία των καταναλωτών στην ΕΕ(1), στην οποία προτείνεται η επεξεργασία μιας οδηγίας πλαίσιο για θεμιτές εμπορικές πρακτικές.

Η Επιτροπή επιθυμεί όμως να περιορίσει την ανωτέρω οδηγία πλαίσιο στον τομέα Business to Consumer (B2C). Προς συζήτηση είναι μια γενική ρήτρα που συνίσταται στον καθορισμό των στοιχείων του αθέμιτου της πρακτικής μιας εμπορικής συναλλαγής και μιας εξέτασης ζημίωσης του καταναλωτή. Με τον περιορισμό

στον τομέα Β2C (επιχείρηση προς καταναλωτή) προκύπτουν διαφορετικά κριτήρια θεμιτής/αθέμιτης πρακτικής για τον τομέα Β2C και τον τομέα Β2Β (επιχείρηση προς επιχείρηση — Business to Business), όπου ο τελευταίος τομέας θα εξακολουθήσει να ρυθμίζεται σε εθνικό επίπεδο. Για τους επί μέρους τομείς της κατηγορίας Β2C, που δεν εμπίπτουν στην οδηγία πλαίσιο, θα ισχύσει επιπλέον η βασική αρχή της αμοιβαίας αναγνώρισης.

Η Επιτροπή καθιστά περαιτέρω σαφές ότι, στην προγραμματιζόμενη οδηγία πλαίσιο, πρόκειται για οδηγία που περιλαμβάνει ελάχιστες απαιτήσεις και επομένως τα κράτη μέλη μπορούν να είναι αυστηρότερα.

Πώς προτίθεται η Επιτροπή να αντιμετωπίσει αυτήν την από την πλευρά των επιχειρήσεων καιπό το πρίσμα του ενιαίου χαρακτήρα της εσωτερικής αγοράς, εν δυνάμει επιζήμια εξέλιξη· Σε τι θα συνίσταται η συμβολή της σχεδιαζόμενης οδηγίας πλαίσιο για μεγαλύτερη ασφάλεια δικαίου και ενιαίες προϋποθέσεις ανταγωνισμού· Θα αρθούν με την προτεινόμενη προσέγγιση από την σκοπιά των οικονομικών κύκλων οι φραγμοί στην εσωτερική αγορά και θα καταστεί κατ' αυτόν τον τρόπο σαφέστερη η νομική κατάσταση·

(1) COM(2002)289 τελικό.

Απάντηση του κ. Byrne εξ ονόματος της Επιτροπής

(24 Οκτωβρίου 2002)

Στο Πράσινο Βιβλίο για την προστασία των καταναλωτών στην Ευρωπαϊκή Ένωση(1) η Επιτροπή έχει διατυπώσει τις ιδέες της σχετικά με την εναρμόνιση των εθνικών κανόνων περί του θεμιτού χαρακτήρα των εμπορικών πρακτικών στην εσωτερική αγορά. Στην ανακοίνωση που επακολούθησε το εν λόγω Πράσινο Βιβλίο αναφέρεται ότι Με την οδηγία-πλαίσιο πρέπει να επιτυγχάνεται: μέγιστη εναρμόνιση [και] εφαρμογή της αρχής της αμοιβαίας αναγνώρισης και του ελέγχου από τη χώρα προέλευσης (αρχές της εσωτερικής αγοράς). Συνεπώς δεν αρμόζει να λέγεται ότι μία ενδεχόμενη οδηγία-πλαίσιο θα καθόριζε μόνον τις ελάχιστες απαιτήσεις, ενώ τα κράτη μέλη θα λάμβαναν αυστηρότερα μέτρα.

Επιπλέον, η θέση της Επιτροπήςπογραμμίζεται στο μέρος III του παραρτήματος της ανακοίνωσης στη σελίδα 19: Ο συνδυασμός ενός κατάλληλου επιπέδου εναρμόνισης και των αρχών της αμοιβαίας αναγνώρισης και της χώρας προέλευσης (που πρέπει να κατοχυρώνονται στην οδηγία πλαίσιο) θα συμβάλει ώστε οι αποκλίνουσες ερμηνείες σε δικαστικές αποφάσεις σε εθνικό επίπεδο δεν θα οδηγούν στον κατακερματισμό της αγοράς εργασίας.

Στο πλαίσιο των ιδεών σχετικά με μία ενδεχόμενη οδηγία-πλαίσιο θα εξεταστούν οι ανησυχίες του κυρίου βουλευτή σχετικά με το εάν η νομοθεσία στον τομέα αυτόν αυξάνει την ασφάλεια δικαίου, δημιουργεί ενιαίες προϋποθέσεις ανταγωνισμού και άρει τους φραγμούς στο εμπόριο στην εσωτερική αγορά.

Όσον αφορά το πεδίο εφαρμογής μιας ενδεχόμενης οδηγίας-πλαισίου, η Επιτροπή δεν σκοπεύει να καλύψει όλα τα θέματα επιχείρηση προς επιχείρηση (B2B), εφόσον δεν έχει διατυπωθεί ευρέως η ανάγκη για μία τέτοια κάλυψη στη διάρκεια των διαβουλεύσεων που ακολούθησαν το Πράσινο Βιβλίο.

Τέλος, η Επιτροπή μπορεί να επιβεβαιώσει την πρόθεσή της να προτείνει η αρχή της αμοιβαίας αναγνώρισης να εφαρμόζεται στον τομέα των θεμιτών εμπορικών πρακτικών όσον αφορά τις πτυχές επιχείρηση προς καταναλωτή B2C που δεν εναρμονίζονται από μία ενδεχόμενη οδηγία. Ο σκοπός αυτών των διαβουλεύσεων είναι η συλλογή απόψεων όσον αφορά τα θέματα που απαιτούν εναρμόνιση και εκείνα που μπορούν να αντιμετωπιστούν σύμφωνα με την αρχή της αμοιβαίας αναγνώρισης.

(1) COM(2001)531 τελικό.